

**MAARDU LINNAVALITSUS**

**EHITUS- JA PLANEERIMISOSAKOND**

|  |
| --- |
|  |
| TranspordiametValge 411413 Tallinninfo@transpordiamet.ee |    03.07.2023 nr 7-1.3/2493 |

**Kroodi tn 2 kinnistu ning lähiala**

**detailplaneeringu esitamine kooskõlastamiseks**

Lugupeetud Transpordiameti esindaja

Maardu Linnavalitsus algatas Kroodi tn 2 kinnistu ning lähiala detailplaneeringu (edaspidi detailplaneering) 26.05.2021 korraldusega nr 402. Detailplaneeringu koostamise eesmärk on määrata kinnistutele ehitus- ja hoonestustingimused äri- ja tootmishoonete püstitamiseks, lahendada juurdepääsude, parkimise, tehnovõrkude, haljastuse ja servituutide seadmise küsimused. Detailplaneeringu ala suurus on ligikaudu 3,31 ha.

Planeeringulahendus näeb kinnistutele ette ehitusõiguse kuni kuni kuuele hoonele maksimaalse kõrgusega 15 m või 3 korrust, ehitisealuse pinnaga kuni 8500 m2. Detailplaneeringuga määratud hoonestusala jääb vähesel määral riigitee 1 Tallinn-Narva tee L3 50 m kaitsevööndi sisse.

Detailplaneeringu koostamise eesmärk on kooskõlas Maardu Linnavolikogu 31.01.2023 otsusega nr 42 kehtestatud Maardu linna üldplaneeringuga, mille kohaselt on planeeritava maa juhtotstarbeks äri ja tootmise maa-ala (ÄT).

Maardu Linnavalitsus teavitas Transpordiametit detailplaneeringu algatamisest 09.06.2021 kirjaga nr 7-1.3/2604.

Planeerimisseaduse § 133 lg 1 kohaselt esitatakse detailplaneering kooskõlastamiseks valitsusasutustele, kelle valitsemisalas olevaid küsimusi detailplaneering käsitleb. Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 5 kohaselt tuleb planeering kooskõlastada Transpordiametiga, kui planeeringuala külgneb riigiteega või kui planeering hõlmab tegevusi riigitee kaitsevööndis.

Eelnevat arvesse võttes palume anda kooskõlastus Kroodi tn 2 kinnistu ning lähiala detailplaneeringule.

Lugupidamisega

(allkirjastatud digitaalselt)

Viktor Beresnev

Osakonna juhataja ülesannetes

LISA: Kroodi tn 2 kinnistu ning lähiala detailplaneering, 24.03.2023 versioon.

Annabel Mett 6060731

annabel.mett@maardu.ee